Nefren asentel-agi acku nwala belli akala n ulemmud yesɛa azal d ameqqran deg taɣult n ulmad, ladɣa deg usenfali s tira. Ad naf inelmaden ttmagaren uguren, yerna asemres n ukala yemgarad seg uselmad ɣer wayeḍ. Γef waya nerra lwelha-nneɣ ɣer ukala n ulemmud n yisenfaliyen s tira d talɣa tagejdant, akken ad d-nessebgen azal-is deg ulmud n tmaziɣt akked ussemres-is amek i d-yettili deg wannar s ɣur yiselmaden n tutlayt n tmaziɣt.